
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
"Pašreizējās situācijas aprakstā" norādīts, ka piekļuve pašvaldības autoceļam “Ziemeri-Murati” (inženierbūves kadastra apzīmējums 3696 003 0194 001) iespējama pa Zemkopības ministrijai piederošo zemes vienību (zemes vienības kadastra apzīmējums 3696 003 0216). Tiesiskai skaidrībai aicinām skaidrot minēto faktu sasaisti ar izstrādāto rīkojuma projektu, ņemot vērā, ka rīkojuma projektā nav paredzēta rīcība ar  pašvaldības autoceļu “Ziemeri-Murati” (inženierbūves kadastra apzīmējums 3696 003 0194 001).

Pamatojums: Ministru kabineta 2021. gada 7. septembra noteikumu Nr.617 "Tiesību akta projekta sākotnējās ietekmes izvērtēšanas kārtība" 2. punkts noteic, ka sākotnējās ietekmes izvērtēšanas mērķis ir apzināt ietekmi un sekas, ko var radīt projekts, un, pamatojoties uz iegūtajiem secinājumiem, izvēlēties piemērotāko regulējuma apjomu, saturu un formu. Sākotnējās ietekmes izvērtēšanas rezultātus atspoguļo anotācijā.
 
Piedāvātā redakcija
-
	Sandris Rāgs (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam pievienot Tiesību akta lietai starp akciju sabiedrību "Latvijas valsts meži" un privātpersonu 2022. gada 3. maijā noslēgto nekustamā īpašuma nomas līgumu Nr.5-7.1_001m_260_22_32 par nekustamā īpašuma "Valsts meži 3696 003 0137" (nekustamā īpašuma kadastra Nr.3696 003 0137), Alūksnes novadā, Ziemera pagastā, kas sastāv no zemes vienības (zemes vienības kadastra apzīmējums 3696 003 0137) daļas 0,34 ha platībā un uz tās esošās būves (būves kadastra apzīmējums 3696 003 0137 009) – Atpūtas ēka ar kopējo platību 41,5 m2 - nomu. Vienlaikus aicinām anotācijā skaidrot, kādas tiesiskās sekas attiecībā uz minēto nomas līgumu iestāsies pēc izstrādātā Ministru kabineta rīkojuma stāšanās spēkā.

Pamatojums: saskaņā ar Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 44. punktu tiesību akta lietai papildus pievieno nepieciešamo informāciju un dokumentus, bez kuru esības nav iespējams pieņemt lēmumu pēc būtības. Savukārt Ministru kabineta 2021. gada 7. septembra noteikumu Nr.617 "Tiesību akta projekta sākotnējās ietekmes izvērtēšanas kārtība" 2. punkts noteic, ka sākotnējās ietekmes izvērtēšanas mērķis ir apzināt ietekmi un sekas, ko var radīt projekts, un, pamatojoties uz iegūtajiem secinājumiem, izvēlēties piemērotāko regulējuma apjomu, saturu un formu. Sākotnējās ietekmes izvērtēšanas rezultātus atspoguļo anotācijā.
 
Piedāvātā redakcija
-
	Sandris Rāgs (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
No "Pašreizējās situācijas" apraksta secināms, ka rīkojuma projektā norādītās valsts meža zemes atsavināšana pieļaujama, jo izpildās Meža likuma 44. panta ceturtās daļas 5. punkta kritērijs:   ar ikreizēju Ministru kabineta rīkojumu var atļaut valsts meža zemes privatizāciju vai atsavināšanu, ja privatizē vai atsavina valstij piederošu būvi kopā ar funkcionāli nepieciešamo zemes gabalu, kura sastāvā ir valsts meža zeme. Ņemot vērā minēto, lūdzam anotācijā skaidrot un pievienot attiecīgus dokumentus par to, vai un kā izpildās, ka rīkojuma projekta 1. punktā minētā zemes  vienības platība (0,04 ha) ir funkcionāli nepieciešama valstij piederošajai būvei (būves kadastra apzīmējums 3696 003 0137 009). Turklāt funkcionāli nepieciešamajai zemei ir jāatbilst teritorijas plānošanas un apbūves noteikumiem, ko nosaka pašvaldība.

Pamatojums: saskaņā ar Ministru kabineta 2021. gada 7. septembra noteikumu Nr.606 "Ministru kabineta kārtības rullis" 44. punktu tiesību akta lietai papildus pievieno nepieciešamo informāciju un dokumentus, bez kuru esības nav iespējams pieņemt lēmumu pēc būtības. 
 
Piedāvātā redakcija
-
	Sandris Rāgs (TM)



